《寄题何元晋亦乐堂》
宋代·范浚

士生堕尘网，窘若囚飞虫。思牵黄耳不可得，况欲云卧听松风。

何郎可怜人，耻与俗同调。不作穷愁懊恼诗，独抱青山坐长啸。

诛茅结屋傍林塘，石兰露菊秋风香。掉头万事一不顾，仰天白眼倾壶觞。

邈予坐阻窥幽躅，梦到东窗攀绿玉。裁诗寄似堂中人，为楷银钩写高竹。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。